
Európsky parlament,
–	so zreteľom na návrh Komisie pre Európsky parlament a Radu (COM(2025)0302 – C10-0182/2025),
–	so zreteľom na nariadenie Európskeho parlamentu a Rady (EÚ) 2021/691 z 28. apríla 2021 o Európskom fonde na prispôsobenie sa globalizácii na pomoc pracovníkom, ktorí prišli o zamestnanie (EGF), ktorým sa zrušuje nariadenie (EÚ) č. 1309/2013[footnoteRef:1] (ďalej len „nariadenie o EGF“), [1:  	Ú. v. EÚ L 153, 3.5.2021, s. 48, ELI: http://data.europa.eu/eli/reg/2021/691/oj.] 

–	so zreteľom na nariadenie Rady (EÚ, Euratom) 2020/2093 zo 17. decembra 2020, ktorým sa stanovuje viacročný finančný rámec na roky 2021 až 2027[footnoteRef:2], zmenené nariadením (EÚ, Euratom) 2024/765[footnoteRef:3], a najmä na jeho článok 8, [2:  	Ú. v. EÚ L 433 I, 22.12.2020, s. 11, ELI: http://data.europa.eu/eli/reg/2020/2093/oj.]  [3:  	Nariadenie Rady (EÚ, Euratom) 2024/765 z 29. februára 2024, ktorým sa mení nariadenie (EÚ, Euratom) 2020/2093, ktorým sa stanovuje viacročný finančný rámec na roky 2021 až 2027 (Ú. v. EÚ L, 2024/765, 29.2.2024, ELI: http://data.europa.eu/eli/reg/2024/765/oj).] 

–	so zreteľom na Medziinštitucionálnu dohodu zo 16. decembra 2020 medzi Európskym parlamentom, Radou Európskej únie a Európskou komisiou o rozpočtovej disciplíne, spolupráci v rozpočtových záležitostiach a správnom finančnom riadení, ako aj o nových vlastných zdrojoch vrátane plánu na zavedenie nových vlastných zdrojov[footnoteRef:4], a najmä na jej bod 9, [4:  	Ú. v. EÚ L 433 I, 22.12.2020, s. 28, ELI: http://data.europa.eu/eli/agree_interinstit/2020/1222/oj.] 

–	so zreteľom na list Výboru pre zamestnanosť a sociálne veci,
–	so zreteľom na správu Výboru pre rozpočet (A10-0168/2025), 
A.	keďže Únia vytvorila legislatívne a rozpočtové nástroje s cieľom poskytovať dodatočnú podporu pracovníkom, ktorých zasiahli dôsledky veľkých štrukturálnych zmien v usporiadaní svetového obchodu či dôsledky globálnej finančnej a hospodárskej krízy, a pomôcť im pri opätovnom začleňovaní do trhu práce; keďže táto pomoc sa poskytuje prostredníctvom finančnej podpory udelenej pracovníkom a spoločnostiam, pre ktoré pracovali;
B.	keďže Nemecko predložilo žiadosť EGF/2025/002 DE/Goodyear 2 o finančný príspevok z Európskeho fondu na prispôsobenie sa globalizácii (ďalej len „EGF“) v dôsledku prepustenia celkovo 1 171[footnoteRef:5] pracovníkov v odvetví ekonomickej činnosti v rámci divízie 22 NACE Revision 2 (výroba výrobkov z gumy a plastu) v regiónoch Kassel (DE73) a Darmstadt (DE71), pričom 747 pracovníkov bolo prepustených v referenčnom období na podanie žiadosti od 1. septembra 2024 do 1. januára 2025 a 424 pracovníkov bolo prepustených pred referenčným obdobím alebo po ňom;  [5:  	V zmysle článku 3 nariadenia o EGF.] 

C.	keďže v prípade 424 prepustených pracovníkov, ktorých činnosť bola ukončená pred referenčným obdobím 4 mesiacov alebo po ňom, možno preukázať jasnú príčinnú súvislosť s udalosťou, ktorá viedla k ukončeniu činnosti prepustených pracovníkov počas referenčného obdobia, ako sa vyžaduje v článku 6 ods. 2 nariadenia o EGF; 
D.	keďže žiadosť je založená na intervenčných kritériách uvedených v článku 4 ods. 2 písm. a) nariadenia o EGF, podľa ktorého musí v referenčnom období 4 mesiacov v podniku v členskom štáte dôjsť k ukončeniu činnosti najmenej 200 pracovníkov, ktorí prišli o zamestnanie, vrátane pracovníkov, ktorí prišli o zamestnanie u dodávateľov a nadväzujúcich výrobcov;
E.	keďže ruská útočná vojna proti Ukrajine a rastúca inflácia mali vplyv na náklady na energiu, materiály a prácu, čím sa zvýšil tlak na marže spoločnosti Goodyear; 
F.	keďže Goodyear Germany GmbH sa špecializuje na výrobu výrobkov z gumy a plastov, najmä pneumatík; keďže spoločnosť výrazne ovplyvnila intenzívnejšia konkurencia nízkonákladového dovozu pochádzajúceho z Ázie; 
G.	keďže ide o druhú mobilizáciu EGF, o ktorú požiadali nemecké orgány po reštrukturalizácii spoločnosti Goodyear, lebo EGF už bol mobilizovaný po zatvorení jedného zo závodov spoločnosti vo Philippsburgu v roku 2017;
H.	keďže rýchly pokles dopytu v kombinácii so zvyšujúcimi sa výrobnými nákladmi prinútil spoločnosť, aby uskutočnila proces reštrukturalizácie, ktorý zahŕňal zatvorenie jednej z jej výrobných prevádzok a čiastočné zatvorenie ďalšej v Nemecku v roku 2024;
I.	keďže nemecký spolkový rozpočet, ako aj Bundesagentur für Arbeit, poskytujú vnútroštátne predbežné financovanie a spolufinancovanie opatrení;
J.	keďže boli splnené požiadavky stanovené v právnych predpisoch Únie a vo vnútroštátnych právnych predpisoch, ktoré sa týkajú hromadného prepúšťania;
K.	keďže finančné príspevky z EGF by mali byť zacielené predovšetkým na aktívne opatrenia politiky trhu práce a personalizované služby zamerané na rýchle opätovné začlenenie príjemcov do dôstojného a udržateľného zamestnania v rámci ich pôvodného odvetvia činnosti alebo mimo neho a zároveň na ich prípravu na ekologickejšie a digitálnejšie európske hospodárstvo;
L.	keďže EGF nesmie prekročiť maximálnu ročnú sumu 30 miliónov EUR (v cenách roku 2018), ako sa stanovuje v článku 8 nariadenia (EÚ, Euratom) 2020/2093 zmeneného nariadením Rady (EÚ, Euratom) 2024/765; 
1.	súhlasí s Komisiou, že podmienky stanovené v článku 4 ods. 2 písm. a) nariadenia o EGF sú splnené a že Nemecko má podľa uvedeného nariadenia nárok na finančný príspevok 3 085 166 EUR, čo predstavuje 60 % celkových nákladov vo výške 5 141 944 EUR vrátane výdavkov na personalizované služby vo výške 4 936 274 EUR a výdavkov na činnosti súvisiace s prípravou, riadením, informovaním a propagáciou, kontrolou a podávaním správ vo výške 205 670 EUR;
2.	konštatuje, že nemecké orgány podali žiadosť 10. marca 2025 a že na základe dodatočných informácií, ktoré Nemecko poskytlo, Komisia dokončila svoje hodnotenie 29. júla 2025, teda o viac ako štyri mesiace neskôr, a informovala o tom Európsky parlament 26. augusta 2025; 
3.	konštatuje, že táto žiadosť súvisí s 1 171 pracovníkmi, ktorí boli prepustení v dôsledku zatvorenia výrobnej prevádzky vo Fulde a čiastočného zatvorenia výrobných zariadení v Hanau; ďalej konštatuje, že dotknutými prijímateľmi bude celkovo 915 prepustených pracovníkov, ktorí sa majú zúčastniť na opatreniach;
4.	berie na vedomie, že väčšina pracovníkov, ktorí prišli o zamestnanie, má nízku úroveň vzdelania (56 % s nižším sekundárnym alebo nižším vzdelaním) a má 54 rokov alebo viac (42 %); zdôrazňuje, že najmä starší pracovníci predstavujú veľmi zraniteľnú skupinu, ktorá pri hľadaní zamestnania čelí značným prekážkam z dôvodu obmedzených príležitostí na zvyšovanie úrovne zručností a rekvalifikáciu; 
[bookmark: _Hlk210638645]5.	poukazuje na to, že prepúšťaním v spoločnosti Goodyear sa zvýšila ročná miera nezamestnanosti v regióne Fulda o viac ako 10 %, pričom neúmerne zasiahla mužov a osoby staršie ako 50 rokov, z ktorých mnohí majú zastarané kvalifikácie a zručnosti, ktoré nezodpovedajú súčasným požiadavkám trhu práce; zdôrazňuje, že treba urýchlene prijať opatrenia na zabránenie štrukturálnemu regionálnemu úpadku, a vyzdvihuje význam podpory kvalitných pracovných miest orientovaných na budúcnosť s cieľom zabezpečiť dlhodobú hospodársku a sociálnu odolnosť;
6.	pripomína, že personalizované služby, ktoré sa majú poskytnúť pracovníkom, pozostávajú z týchto opatrení: významné opatrenia na zvyšovanie úrovne zručností alebo rekvalifikáciu, usmernenie a poradenstvo a opatrenia na profesijnú orientáciu a aktiváciu, poradenské služby a granty na začatie podnikateľskej činnosti, pomoc pri hľadaní zamestnania, stimuly na zvyšovanie úrovne zručností a navýšenie úrovne zručností, príspevky na odbornú prípravu, odborná príprava v oblasti digitálnych zručností; v tejto súvislosti zdôrazňuje, že dobre vyškolená pracovná sila je kľúčom k európskemu hospodárstvu odolnému voči budúcim zmenám;
7.	považuje za sociálnu zodpovednosť Únie a členských štátov, aby sa týmto prepusteným pracovníkom poskytla potrebná kvalifikácia pre európske hospodárstvo, ktoré bude odolné voči budúcim zmenám a dosiahne digitálnu a zelenú transformáciu; domnieva sa preto, že mobilizácia EGF musí byť súčasťou širšej politickej reakcie;
8.	požaduje komplexné záverečné hodnotenia vykonaných opatrení obsahujúce údaje o počte pracovníkov, ktorí sa úspešne opätovne začlenili do zamestnania, ako aj o tých, ktorí dokončili opatrenia v oblasti odbornej prípravy a zvyšovania úrovne zručností;
9.	konštatuje, že k 20. februáru 2025 bolo uzavretých celkovo 915 tripartitných zmlúv medzi spoločnosťou Goodyear, zamestnancami a poskytovateľom služieb PMB International GmbH, ktorý bol vybraný na riadenie prechodnej spoločnosti, do ktorej malo prejsť 781 pracovníkov z prevádzky vo Fulde a 134 z Hanau; víta náznaky, že tieto počty sa budú zvyšovať podľa toho, ako sa budú podpisovať ďalšie zmluvy;
10.	poznamenáva, že Nemecko začalo poskytovať personalizované služby dotknutým prijímateľom 1. novembra 2024, a že obdobie oprávnenosti na finančný príspevok z EGF preto potrvá od tohto dátumu až do 24 mesiacov odo dňa nadobudnutia účinnosti rozhodnutia, ktoré je uvedené v prílohe k tomuto uzneseniu;
11.	poznamenáva, že Nemecku začali vznikať administratívne výdavky na využívanie EGF 1. novembra 2024, a že tieto výdavky sú preto oprávnené na finančný príspevok z EGF od tohto dátumu až do 31 mesiacov odo dňa nadobudnutia účinnosti rozhodnutia, ktoré je uvedené v prílohe k tomuto uzneseniu;
12.	zdôrazňuje, že nemecké orgány poskytli uistenie, že pri prístupe k navrhovaným opatreniam a pri ich vykonávaní sa budú dodržiavať zásady rovnakého zaobchádzania a nediskriminácie a že sa zabráni akémukoľvek dvojitému financovaniu;
13.	pripomína, že nemecké orgány sú si vedomé, že finančné prostriedky pochádzajú z rozpočtu Únie, informujú o tom a vyzdvihujú pridanú hodnotu Únie; zdôrazňuje, že by sa to malo dosahovať cielenými informačnými opatreniami zameranými na prijímateľov, sociálnych partnerov a médiá;
14.	opakuje, že pomoc z EGF nesmie nahrádzať opatrenia, za ktoré na základe vnútroštátnych právnych predpisov alebo kolektívnych dohôd zodpovedajú spoločnosti;
15.	zdôrazňuje naliehavú potrebu súdržného a koordinovaného úsilia Únie v oblasti konkurencieschopnosti vyvíjaného v úzkom partnerstve s členskými štátmi s cieľom chrániť priemyselnú zamestnaneckú základňu a sociálne zabezpečenie v Európe; zdôrazňuje, že len silné a odolné európske hospodárstvo môže účinne zabraňovať rozsiahlemu prepúšťaniu, čím sa v prvom rade zníži potreba intervencie z EGF;
16.	schvaľuje rozhodnutie, ktoré je uvedené v prílohe k tomuto uzneseniu;
17.	poveruje svoju predsedníčku, aby podpísala toto rozhodnutie spoločne s predsedom Rady a aby zabezpečila jeho uverejnenie v Úradnom vestníku Európskej únie;
18.	poveruje svoju predsedníčku, aby postúpila toto uznesenie spolu s prílohou Rade a Komisii.

<PathFdR>RR\1328613SK.docx</PathFdR>		PE<NoPE>776.828</NoPE><Version>v02-00</Version>
SK	Zjednotení v rozmanitosti	SK
PE<NoPE>776.828</NoPE><Version>v02-00</Version>	1/2	<PathFdR>RR\1328613SK.docx</PathFdR>
SK
[bookmark: _Toc206749151][bookmark: _Toc210383697]PRÍLOHA
ROZHODNUTIE EURÓPSKEHO PARLAMENTU A RADY
o mobilizácii Európskeho fondu na prispôsobenie sa globalizácii na pomoc pracovníkom, ktorí prišli o zamestnanie, na základe žiadosti Nemecka - EGF/2025/002 DE/Goodyear 2
(Znenie tejto prílohy sa neuvádza, pretože zodpovedá konečnému aktu, rozhodnutiu (EÚ) 2025/2135.)




image1.png




